CELEX: 32021D0490
Language: sk
Date: 2021-03-12 00:00:00
Title: Rozhodnutie Európskej centrálnej banky (EÚ) 2021/490 z 12. marca 2021 o celkovej výške ročných poplatkov za dohľad za rok 2020 (ECB/2021/8)

23.3.2021   
               
               
                  SK
               
               
                  Úradný vestník Európskej únie
               
               
                  L 101/107
               
            
         ROZHODNUTIE EURÓPSKEJ CENTRÁLNEJ BANKY (EÚ) 2021/490
         z 12. marca 2021
         o celkovej výške ročných poplatkov za dohľad za rok 2020 (ECB/2021/8)
         RADA GUVERNÉROV EURÓPSKEJ CENTRÁLNEJ BANKY,
         so zreteľom na Zmluvu o fungovaní Európskej únie,
         so zreteľom na nariadenie Rady (EÚ) č. 1024/2013 z 15. októbra 2013, ktorým sa Európska centrálna banka poveruje osobitnými úlohami, pokiaľ ide o politiky týkajúce sa prudenciálneho dohľadu nad úverovými inštitúciami (1), a najmä na jeho článok 30,
         keďže:
         
                     (1)
                  
                  
                     Po nadobudnutí účinnosti nariadenia Európskej centrálnej banky (EÚ) 2019/2155 (ECB/2019/37) (2), ktorým sa mení nariadenie Európskej centrálnej banky (EÚ) č. 1163/2014 (ECB/2014/41) (3), už Európska centrálna banka (ECB) počnúc poplatkovým obdobím zodpovedajúcim roku 2020 nepožaduje preddavkové platby ročných poplatkov za dohľad. Poplatky sa účtujú až po skončení príslušného poplatkového obdobia a stanovení skutočných ročných nákladov.
                  
               
                     (2)
                  
                  
                     Podľa článku 5 ods. 1 a 2 nariadenia (EÚ) č. 1163/2014 (ECB/2014/41) sa ročné poplatky za dohľad, ktoré sa majú účtovať dohliadaným subjektom, vypočítajú na základe ročných nákladov ECB. Výška ročných nákladov sa stanoví na základe výšky ročných výdavkov, ktoré predstavujú všetky výdavky, ktoré vznikli ECB počas príslušného poplatkového obdobia a ktoré priamo alebo nepriamo súvisia s jej úlohami v oblasti dohľadu.
                  
               
                     (3)
                  
                  
                     V súlade s článkom 8 nariadenia (EÚ) č. 1163/2014 (ECB/2014/41) by za účelom výpočtu ročných poplatkov za dohľad, ktoré majú platiť významné dohliadané subjekty a významné dohliadané skupiny, ako aj menej významné dohliadané subjekty a menej významné dohliadané skupiny, mali byť ročné náklady rozdelené na základe nákladov pridelených príslušným funkčným oblastiam, ktoré vykonávajú priamy dohľad nad významnými dohliadanými subjektmi a významnými dohliadanými skupinami a nepriamy dohľad nad menej významnými dohliadanými subjektmi a menej významnými skupinami.
                  
               
                     (4)
                  
                  
                     V súlade s článkom 5 ods. 3 nariadenia (EÚ) č. 1163/2014 (ECB/2014/41) by sa pri stanovení ročných nákladov mala zohľadniť výška poplatkov z predchádzajúcich poplatkových období, ktoré nebolo možné vybrať, prijaté platby úrokov v súlade s článkom 14 a niektoré iné sumy prijaté alebo vrátené v súlade s článkom 7 ods. 3 uvedeného nariadenia. V súlade s prechodnými ustanoveniami pre poplatkové obdobie zodpovedajúce roku 2020 v článku 17a nariadenia (EÚ) č. 1163/2014 (ECB/2014/41) sa pri stanovení ročných nákladov za poplatkové obdobie zodpovedajúce roku 2020 zohľadní každý prebytok alebo schodok z poplatkového obdobia zodpovedajúceho roku 2019 určený odpočítaním skutočných vynaložených ročných nákladov od odhadovaných ročných nákladov v poplatkovom období zodpovedajúcom roku 2019.
                  
               
                     (5)
                  
                  
                     V súlade s článkom 5 ods. 4 nariadenia (EÚ) č. 1163/2014 (ECB/2014/41) sa celková hodnota ročných poplatkov za dohľad pre každú kategóriu dohliadaných subjektov a dohliadaných skupín za dané poplatkové obdobie uverejní na webovom sídle ECB do štyroch mesiacov od skončenia poplatkového obdobia,
                  
               PRIJALA TOTO ROZHODNUTIE:
         
            Článok 1
            Vymedzenie pojmov
            Na účely tohto rozhodnutia sa uplatňujú vymedzenia pojmov uvedené v nariadení Európskej centrálnej banky (EÚ) č. 468/2014 (ECB/2014/17) (4) a v nariadení (EÚ) č. 1163/2014 (ECB/2014/41).
         
         
            Článok 2
            Celková výška ročných poplatkov za dohľad za rok 2020
            
               1.   Celková výška ročných poplatkov za dohľad za rok 2020 je 514 314 706 EUR a je vypočítaná tak, ako je to uvedené v prílohe.
            
            
               2.   Každá kategória dohliadaných subjektov a dohliadaných skupín bude platiť ročné poplatky za dohľad v tejto celkovej výške:
               
                           a)
                        
                        
                           významné dohliadané subjekty a významné dohliadané skupiny: 476 526 421 EUR;
                        
                     
                           b)
                        
                        
                           menej významné dohliadané subjekty a menej významné dohliadané skupiny: 37 788 285 EUR.
                        
                     
         
         
            Článok 3
            Nadobudnutie účinnosti
            Toto rozhodnutie nadobúda účinnosť piatym dňom po jeho uverejnení v Úradnom vestníku Európskej únie.
            
         
         
            Vo Frankfurte nad Mohanom 12. marca 2021
            
               
                  Prezidentka ECB
               
               Christine LAGARDE
            
         
         
            (1)  Ú. v. EÚ L 287, 29.10.2013, s. 63.
         
            (2)  Nariadenie Európskej centrálnej banky (EÚ) 2019/2155 z 5. decembra 2019, ktorým sa mení nariadenie (EÚ) č. 1163/2014 o poplatkoch za dohľad (ECB/2019/37) (Ú. v. EÚ L 327, 17.12.2019, s. 70).
         
            (3)  Nariadenie Európskej centrálnej banky (EÚ) č. 1163/2014 z 22. októbra 2014 o poplatkoch za dohľad (ECB/2014/41) (Ú. v. EÚ L 311, 31.10.2014, s. 23).
         
            (4)  Nariadenie Európskej centrálnej banky (EÚ) č. 468/2014 zo 16. apríla 2014 o rámci pre spoluprácu v rámci jednotného mechanizmu dohľadu medzi Európskou centrálnou bankou, príslušnými vnútroštátnymi orgánmi a určenými vnútroštátnymi orgánmi (nariadenie o rámci JMD) (ECB/2014/17) (Ú. v. EÚ L 141, 14.5.2014, s. 1).
      
      
         
            PRÍLOHA
            Výpočet celkovej výšky ročných poplatkov za dohľad za rok 2020
            
                        (v EUR)
                     
                  
                         
                     
                     
                        Významné dohliadané subjekty a významné dohliadané skupiny
                     
                     
                        Menej významné dohliadané subjekty a menej významné dohliadané skupiny
                     
                     
                        Spolu
                     
                  
                        
                           Skutočné ročné náklady v roku 2020
                        
                     
                     
                        
                           499 068 832 
                        
                     
                     
                        
                           36 199 368 
                        
                     
                     
                        
                           535 268 200 
                        
                     
                  
                        
                           Prebytok/schodok z roku 2019
                        
                     
                     
                        
                           -23 076 537 
                        
                     
                     
                        
                           1 082 290 
                        
                     
                     
                        
                           -21 994 246 
                        
                     
                  
                        
                           Sumy, ktoré je potrebné zohľadniť v súlade s článkom 5 ods. 3 nariadenia (EÚ) č. 1163/2014 (ECB/2014/41)
                        
                     
                     
                         
                     
                     
                         
                     
                     
                         
                     
                  
                        
                           Výška poplatkov z predchádzajúcich poplatkových období, ktoré nebolo možné vybrať
                        
                     
                     
                         
                     
                     
                         
                     
                     
                         
                     
                  
                        
                           Platby úrokov prijaté v súlade s článkom 14 uvedeného nariadenia
                        
                     
                     
                        -42 819 
                     
                     
                        -22 829 
                     
                     
                        -65 648 
                     
                  
                        
                           Všetky sumy prijaté alebo vrátené v súlade s článkom 7 ods. 3 uvedeného nariadenia
                        
                     
                     
                        576 944 
                     
                     
                        529 456 
                     
                     
                        1 106 401 
                     
                  
                        
                           SPOLU
                        
                     
                     
                        
                           476 526 421 
                        
                     
                     
                        
                           37 788 285 
                        
                     
                     
                        
                           514 314 706 
                        
                     
                  
               (Z dôvodu zaokrúhľovania nemusia súčty zodpovedať súčtu čiastkových súm.)